《题徐伯光真》
宋代·何基

舞雩春服浴沂侣，社饮衣蓑学稼翁。可士可农随地乐，此心无处不春风。

作者简介：（1188—1269）宋婺州金华人，字子恭，号北山。受业于黄干，得亲传朱熹之学。淳固笃实，从学者众。其学虽本于朱熹，然多发明新意。主张治学立志贵坚，规模贵大。屡被诏旨征聘，皆不出。所编《大学发挥》、《中庸发挥》等，采辑精严，号称“朱学津梁”。有《何北山遗集》。